TTA ดึง “KRD” พันธมิตรด้านอสังหาฯในญี่ปุ่น ร่วมทุนพัฒนาอาคารชุดพักอาศัย
TTA ขายหุ้นบริษัทย่อย ดึง "คันเด็น เรียลตี้ แอนด์ ดีเวลลอปเม้นท์" พันธมิตรด้านอสังหาริมทรัพย์ในญี่ปุ่น ร่วมทุนพัฒนาอาคารชุดพักอาศัย
TTA ขายหุ้นบริษัทย่อย ดึง "คันเด็น เรียลตี้ แอนด์ ดีเวลลอปเม้นท์" พันธมิตรด้านอสังหาริมทรัพย์ในญี่ปุ่น ร่วมทุนพัฒนาอาคารชุดพักอาศัย
19 ก.ค. 2562

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้ขายหุ้นในบริษัท พีเอ็มที พร็อพเพอร์ตี้ จำกัด (PMT) ซึ่งเป็นบริษัทย่อยที่ถือหุ้นอยู่ 99.99% ทั้งนี้ รวมถึงเงินกู้ยืมจากผู้ถือหุ้นใน PMT ในสัดส่วน 40% ให้กับบริษัท คันเด็น เรียลตี้ แอนด์ ดีเวลลอปเม้นท์ จำกัด (KRD) ซึ่งไม่ได้เป็นบุคคลที่เกี่ยวโยงกับบริษัทฯ เมื่อวันที่ 19 กรกฎาคม 2562 โดยรายการดังกล่าวคิดเป็นมูลค่ารวมทั้งสิ้น 981 ล้านบาท
สำหรับ KRD เป็นบริษัทที่ประกอบธุรกิจด้านอสังหาริมทรัพย์ของบริษัทพลังงานรายใหญ่ที่สุดแห่งหนึ่งในประเทศญี่ปุ่น โดยหลังจากการขายหุ้นครั้งนี้ บริษัทยังคงถือหุ้นใน PMT สัดส่วน 60% และ 40% ถือโดย KRD
นอกจากนี้ TTA และ KRD ได้ลงนามในสัญญาร่วมทุน (Joint Venture Agreement) ตามสัดส่วนข้างต้น เพื่อร่วมกันพัฒนาโครงการอาคารชุดพักอาศัยบนที่ดินของ PMT